section_heading: Snimanje filma
paragraph_text: mini|lijevo|200px|[[Ben Affleck - glumac koji u filmu Dobri Will Hunting tumači ulogu Chuckieja Sullivana. Affleck je skupa s Mattom Damonom scenarist filma za kojeg je osvojio prestižnu filmsku nagradu Oscar u kategoriji najboljeg originalnog scenarija.]] Dobri Will Hunting snimljen je na lokacijama u Bostonu i Torontu u razdoblju od pet mjeseci 1996. godine. Iako je priča smještena u Bostonu, dosta filma snimljeno je na lokacijama u Torontu, a Sveučilište toga grada "glumilo" je Sveučilišta Massachusetts i Harvard dok su scene u učionicama snimljene u McLennan Physical Laboratories i Central Technical School također u Torontu. Scene koje se odvijaju u barovima u južnom Bostonu ("Southie") snimljene su u Woody's St. Tavern. Duga scena na kraju filma preko koje ide odjavna špica snimljena je u Stockbridgeu, na putu prema granici s državom New York.